**ΑΝΑΚΟΙΝΩΣΗ – ΕΝΗΜΕΡΩΣΗ 12.02.2019**

**ΔΙΕΚΔΙΚΗΣΗ ΟΜΑΔΙΚΟΥ ΑΣΦΑΛΙΣΤΙΚΟΥ ΣΥΜΒΟΛΑΙΟΥ**

**ΑΣΠΙΣ ΠΡΟΝΟΙΑ ΑΕΓΑ ΑΡ. 50670**

Σας ενημερώνουμε  ότι, μετά την έκδοση της δικαστικής απόφασης (Μονομελούς Πρωτοδικείου) επί της πρώτης αγωγής 100 εκ των εναγόντων κατά της Τράπεζας, αναφορικά με το παρακρατηθέν επί 4,5 έτη από τις ASPIS BANK και Τ ΒΑΝΚ χρηματικό ποσό καθενός, το οποίο, ως γνωστό, συγκεντρωνόταν σε ειδικό λογαριασμό της έως τα τέλη 2011, τόσο οι ενάγοντες συνάδελφοι, όσο και ο παρεμβαίνων Σύλλογος προχώρησαν στις αρχές Ιανουαρίου σε κατάθεση εφέσεων, οι οποίες προσδιορίστηκαν να συζητηθούν ενώπιον του Μονομελούς Εφετείου στις 8 Οκτωβρίου 2019.

Στους λόγους των εφέσεων (εναγόντων και Συλλόγου μας) γίνεται εκτενής αναφορά στα **σοβαρά σφάλματα** της πρωτόδικης απόφασης και έχουμε την πεποίθηση ότι το Εφετείο μετά την μελέτη των εγγράφων και των σημαντικών μαρτυριών ανώτερων και ανώτατων στελεχών της τέως Aspis Bank  και του παλιού ΤΤ (πρόσωπα κλειδιά στην διαχρονική διαχείριση της υπόθεσης) θα **ανατρέψει**την πρωτόδικη απόφαση και όπως τονίζεται εμφατικά στην αγωγή μας και στους λόγους της έφεσής μας θα δεχθεί ότι τα χρήματα είχαν συγκεντρωθεί σε ειδικό λογαριασμό εντός της τέως Aspis Bank και ότι μεταβιβάστηκαν με τη χρηματοδοτική υποστήριξη του ΤΕΚΕ στο Ταχυδρομικό Ταμιευτήριο (**χωρίς να διανεμηθούν**), καταλήγοντάς μετά την απορρόφηση του Ν.Τ.Τ. στην Τράπεζα EUROBANK.

 Σε κάθε περίπτωση μέχρι την παραπάνω ημερομηνία συζητήσεως των Εφέσεων, η πενταμελής επιτροπή με τον Σύλλογο θα συνεχίσουν ακατάπαυστα τον αγώνα για την επίτευξη συμβιβαστικής λύσης, που να λαμβάνει υπόψη τις εύλογες νόμιμες προσδοκίες των εναγόντων συναδέλφων μας για τη λήψη του συγκεντρωθέντος ποσού για τον καθένα.

Για οποιαδήποτε νεότερη εξέλιξη θα ενημερωθείτε με νέα ανακοίνωση.

Αθήνα 12.02.2019

Η Πενταμελής Επιτροπή